User:Druitd/sandbox

Biokovac

Opština Bijelo Polje, država Crna Gora

Moto : Duša Bogu, ljubav ženi, život Biokovcu, čast nikome !

Crna Gora ima svoje "Gale". Malo mjesto Biokovac najviše podsjeća na Asteriksovo selo.

"Selo je parče raja" napisao je Dobrica Erić, "koje je Bog nehotice ili namjerno ispustio sa neba.
Kao u košnici ili mravinjaku u Biokovcu su stanovnici marljivi i znaju svoje zadatke. Uz zvuke pijetla selo se budi, vrijedne domaćice i domaćini ustaju da namire stoku, djeca se spremaju za školu. Livade se još uvijek kose. Bašte se održavaju da bi nagradile vrijedne domaćine kako bi oni sakupili plodove i aktivirali "Veselu mašinu". Na pašnjacima se mogu vidjeti, krave, koze, konji, ovaca je sve manje. Iznad Biokovca se izdiže brdo Mucalovina, kruna na glavi Biokovca, na kojoj kao na platnu posmatramo ples listopadnog i četinarskog drveća. Vjetar svira Vivaldija a Mucalovina pleše uz 4 godišnja doba. Biokovac je poznat po dobrim izvorskim vodama od kojih se izdvaja Jelina voda. Stanovništvo Biokovca čine bratstva: Bošković, Opančine, Peruničići, Rovčanini, Grbe, Čabarkape i Bajčete. Najbrojnije bratsvo su Boškovići (koji slave sv. Stefana Dečanskog), oni čine preko 50% stanovništva. Stanovništvo se uglavnom bavi poljoprivredom, stočarstvom i građevinskim zanatom, periodično se bavi branjem pečurke i kleke. U donosu na druga sela u Bijelom polju Biokovac je poznat po velikoj gustini naseljensoti. Zadnjih godina je pojačan odliv stanovništva. Biokovac se može pohvaliti kao malo mjesto sa velikim brojem visokoškolaca. Putevi koji prolaze kroz selo su u lošem stanju, jedan u nizu primjera nemarnosti opštine. Život na selu nije lak, ali ambijent, vazduh, radne navike su omogućili da stanovnici Biokovca dočekaju duboku starost.